Yleisurheilun Yhdysvaltojen mestaruuskisat, Eugene, Oregon.
Täällä valitaan maata edustavat tähdet.
Johdossa on pikajuoksijasensaatio Noah Lyles.
Haluan ylittää lajin rajat.
Pidän itseäni kaikkien aikojen parhaana, ja saavutusteni pitää todistaa se.
Hän haluaa voittaa 100 ja 200 metrin. Tämä on ensimmäinen tärkeä vaihe.
Tuplavoitolla on iso merkitys yleisurheilussa,
koska siihen pystyy harva.
Virheisiin ei ole varaa. On pakko päihittää muut.
Kansallisissa on päästävä kärkikolmikkoon,
tai maailmanmestaruuden saa unohtaa.
100 metrin finaali!
Juokse!
Lylesin lähtö ei loista.
Juokse läpi, Noah!
Katsokaa tätä! Cravont Charleston!
Juokse!
Tiukkaa teki!Kumpi voitti?
PIKAJUOKSIJAT
LUPAUSTEN LUNASTUS
VIIKKOA MYÖHEMMIN
KAKSI 200 METRIN MM-MESTARUUTTA
YHDYSVALLAT
Hoidetaan lämmittely huolellisesti. Tänään juostaan tosissaan.
Liikettä niveliin. Hoida homma.
Paikoilleen.
Vedä, ponnahda siitä, älä puske kohti.
Yhdysvaltojen mestaruuskisa tuli liian pian. Oli tulla huti.
Ja maaliviiva!Kansallinen mestaruus!
Kolmosradan Lyles pääsee joukkueeseen.
Raivasit tiesi satasella. Mitä mietit nyt?
Tähän joukkueeseen on ollut kaikkein vaikeinta päästä.
Satasella olin kolmas.
Jotta pääsen joukkueeseen,
minun täytyy hahmottaa kehoni tila.
Pitääkö jotain säätää MM-kisoja varten?
Näen sen. Ja se tuntui.
Tukaluuden pitää tuntua mukavalta. Se kuuluu tähän.
Noah oli kolmas ja pääsi maajoukkueeseen. Viis muusta.
Totta kai tavoittelimme voittoa, joten töitä riittää vielä.
Kisan voittaa se, joka keskittyy. He tietävät, mitä pitää tehdä.
Älä mieti, juokse vain.
Haluan unohtaa vanhan itseni.
Olen valmis, kun aika koittaa.
Hyvä!
Sen lupaan.
LONTOO YHDISTYNYT KUNINGASKUNTA
Tervetuloa Lontooseen Timanttiliigan viimeiseen kisaan -
ennen Budapestin kisoja.
Pikajuoksu on iso laji Lontoossa.
2 MM- ja 6 OLYMPIAVOITTOA
Lontoo on kiertueen isoin kisa.
Kilpailijat tunnetaan, ja heillä on seuraajia.
Onko tämä sinun?
Noah kamppaili kansallisissa. Hänen pitää voittaa 200 metriä Lontoossa -
ja antaa voiton kantaa maailmanmestaruuskisoihin asti.
Kiitos, kaverit. -Näytät MM-voittajan äidiltä.
NOAHIN ÄITI
Tunnistettiinko sinut vessassa? -Ostarin vessassa.
Kumpi puoli näyttää paremmalta? -Hyvä tavaton…
Hyvät vibat. -Siksi pidän äidin lähellä.
Ihanaa.
En tiedä, mitä odottaa Lontoolta.
Kukaan ei ole voittanut minua 200 metrissä.
200 metriä on Noahin vaimo.
Se on perhevitsi.
200 metriä on vaimoni ja 100 metriä rakastajani.
Hoitosi.
Hoito lähtee kaikkien suosittujen matkaan.
Totta. -Mutta vaimo pysyy vierellä.
Loppuun asti. -Hän pysyy.
Ei ole poliittisesti korrektia sanoa niin.
Etenkään äitinä. -Tottahan se on.
URHEILIJATAPAAMINEN
KOLME PÄIVÄÄ KISOIHIN
Emme ehtineet treenata 200 metriä kovin usein ennen Lontooseen lähtöä.
Tämä on ainoa mahdollisuus MM-kisoihin.
Noahin pitää näyttää, että on paras.
Mutta Zharnel on myös hyvässä kunnossa.
BRITANNIAN 100 METRIN ENNÄTYS
Zharnel Hughes on brittijuoksija, jolla on meneillään uransa paras vuosi.
Mitä kuuluu?
Olen Zharnel Hughes, maailman nopein mies 2023.
Zharnel Hughes ohittaa ja voittaa ajalla 9,83!
Hänestä tuli kaikkien aikojen nopein mies Britanniasta!
Hän rikkoi Linford Christien tekemän Britannian ennätyksen vuodelta 1993.
100 METRIN JUOKSIJA
Nopea.
HUGHES MAAILMAN NOPEIN
Hänet on huomattu.
Hän on se, joka pitää päihittää.
KILPAILU ON KOVA
Hän juoksee satasen Noahia paremmin, mutta Noah on paljon parempi 200:ssa.
Katsotaan miten käy.
Kilpailen ensimmäistä kertaa Zharnelia vastaan hänen satasensa jälkeen.
Hän on kai niin itsevarma, että ajattelee voittavansa,
mutta hänen pitäisi lyödä minut 200 metrissä, ja niinhän ei käy.
BRITANNIAN NOPEIN MIES
Lontoossa on iso kisa, johon osallistuu brittitähti,
joka pärjää hyvin, joten kisa on todella kiinnostava.
Ennen vanhaan lähtöteline piti kantaa itse.
Ne olivat pirun painavia.
Olisi hienoa juosta kilpaa kanssasi.
Zharnel Hughes haastaa Linford Christien!
Se myytäisiin loppuun. -Helposti.
Christie on paras brittipikajuoksija kautta aikojen.
6 MM- JA 3 OLYMPIAVOITTOA
Ja Christie kirii maailmanmestariksi!
Olympiavoittaja, maailmanmestari, kolminkertainen Euroopan mestari.
Zharnel Hughes tekee Britannian ennätyksen.
Zharnel löi lopulta Christien ennätyksen.
Se oli monelle herätys.
Britit eivät ole vähään aikaan kisanneet kullasta miesten pikajuoksussa.
Näitkö juoksun telkkarista livenä? -En. Me kuulimme siitä.
Yksi urheilijoistani soitti. Luulin sitä pilaksi.
Kysyin, että kuka muka. Hän sanoi, että Zharnel. Hämmästyin.
Menin nettiin katsomaan.
En voinut uskoa sitä. -Se näkyi.
En uskonut korviani.
Pitää treenata kuin kilpailija. Mestarilla ei enää ole voitettavaa.
Minä treenasin aina kuin kilpailija, koska halusin huipulle.
Pidin maton alla Carl Lewisin kuvaa.
Hän oli ykkönen.
Astuin hänen päälleen, kun liikuin kotona.
Niin pahasti halusin onnistua. -Huvittavaa.
Kilpailussa pikajuoksijoiden keskittymiskyky on uskomaton.
Britannian yleisöllä ja medialla on kivikovat odotukset.
Zharnelin halutaan voittavan kotikisoissa.
Olitte toisin päin. -Olimmeko? Vaihda puolta.
Kilpailijan täytyy selvitä omista ja kaikkien muidenkin odotuksista.
Se on rankkaa.
Kävele luo, kun hän on lähtöasennossa, ja kättele tällä tavalla.
Ei sinun tarvitse.
Hän tekee niin, jotta pasmasi menevät sekaisin.
Alat lähtöviivalla ihmetellä, miksi hän tulee kättelemään.
Keskittyminen on pilalla.
Amerikkalaiset voivat tulla ja sanoa, että USA, beibi. He yrittävät häiritä.
He tekevät mitä tahansa, mikä ärsyttää.
Tätä temppua en käyttänyt.
Pitää mennä asentoon, ottaa murunen rataa,
ja näpäyttää se asennossa olevan kilpailijan radalle.
Hän alkaa katsoa murua, kun tuleekin laukaus ja pitää lähteä.
Tekikö joku niin? Minä en koskaan tekisi niin.
Sehän olisi hullua. -Kerro, kun kamera ei kuvaa.
Zharnel on nousemassa brittijuoksijoiden eliittiin -
Linfordin rinnalle.
Kiitos, Zharnel. Mestari!
Hän voi olla ongelma Noahille.
Ja jos minä ajattelen siten, niin kyllä ajattelee Noahkin.
Valmiina.
KAKSI PÄIVÄÄ KISAAN
Hyvä.
Ylös ja alas!
Hyvä.
Kertoiko Mark radat?
Zharnel on seiskalla. Juuri niin on paras.
Radoilla ei ole väliä. -Ei, mutta se on hyvä selvittää.
Siksi se rata on hyvä hänelle,
koska voit työstää kuviota täältä käsin.
Keskiradat ovat suosituimpia ja parhaimpia.
Niillä ovat nopeimmat juoksijat,
jotka muut haluavat juosta kiinni tai jättää taakseen.
Asetelma näyttää paremmalta täällä.
Kun nousit ylös noin, osut keskelle rataa.
Tämähän menee telkkariin.
Ei se mitään. Emme pysty nolaamaan itseämme.
Menen tuonne. -Hei vaan, koutsi.
En käy kaikissa kisoissa, useimmissa kyllä.
Lensin Sveitsiin, kun Noah alkoi kilpailla.
Maksoin kalliisti lennoista Sveitsiin -
19 sekunnin juoksun vuoksi. Mitä ihmettä?
Veli sanoi minulle,
että en lähtenyt 19 sekunnin vaan henkisen tuen takia.
Terve! -Hei, äiti.
Tapasin sinun äitisi!
100 JA 200 METRIN PIKAJUOKSIJA
Miten se sujui? -Hän on hassu.
Sellainen hän on. Oli kiva jutella.
Antoinette sanoi, että tunnen monia. -Tunnethan sinä.
Olen ollut lajin parissa yli 30 vuotta. -Kerro nyt kaikille.
Sinä olet ollut alalla vielä kauemmin. -Älä ole ilkeä.
Lähipiirini on tosi tärkeä. Jaksan jatkaa, koska he uskovat minun olevan paras.
200 metriä on ollut ikävä. -On aika juosta.
Hei. -Mitä kuuluu? Tuo tuntui kylmältä.
Hei, jässikkä. Hyviä jatkoja. -Kiitos.
Jestas. Planeetan nopein mies. Paiskataan kättä.
Aivan uskomatonta.
Otetaan kuva. Yksi, kaksi… Noin.
Hyvä tuli. -Onnistut takuulla.
Tulen sunnuntaina. Sain liput.
Noah ei kaihda haasteita.
Hän on ottanut päämääräkseen muuttaa käsityksen yleisurheilusta.
Usain Bolt hallitsi titteliä ja lajia yli vuosikymmenen.
Vaivattoman näköistä! Kolmas 200 metrin voitto.
Juoksin alun perin 200 metriä.
Carl Lewis voitti myös satasen ja pani riman korkealle.
Siirsin huomiotani muualle, jotta pysyisin nälkäisenä.
Zharnelissa ja Boltissa on paljon samaa.
Heillä on sama valmentaja Glenn Mills.
Tykkään nopeista suihkareista. Kova vauhti on se juttu.
He ovat pidempiä kuin useimmat muut kilpailijat.
Juoksutavat ovat samankaltaiset.
Jos muilla radoilla ollaan lähellä, he juoksevat suoraan ohi.
Bolt teki juuri niin.
Zharnel tekee samalla tavalla, kun on siinä kunnossa.
Kaipasitko lentosimulaattoria, kun olit poissa?
Totta kai.
ZHARNELIN TYTTÖYSTÄVÄ
Kuule.
Kaipasin kotiin sen luokse. Se on kuin lapsi.
Tervehditään matkustajia.
Tervetuloa American Airlinesin lennolle. Olemme kentän toisella puolella ja…
Halusitko lentäjäksi, kun olit pieni?
Tykkäsin lentokoneista jo koulussa.
Tunneilla jouduimme pulaan,
koska meillä oli aina kynät kädessä ja leikimme lentokonetta.
Sain siitä merkinnänkin.
Mutta äiti pelkää lentokoneita, eikä halunnut, että alan lentäjäksi.
Tervetuloa, arvon matkustajat.
Olen kapteeni Hughes ja vien teidät St. Martiniin.
Lento aika Julianaan on 35 minuuttia 19 000 jalan lentokorkeudessa.
Rentoutukaa ja kiinnittäkää vyöt.
Tiesin, että minusta tulisi nopea, koska olen päättäväinen.
Äidillä on kuvia minusta, kun juoksen paljain jaloin St. Martinissa.
Äiti oli taloudenhoitaja, ja isä ajoi taksia.
He eivät olleet varakkaita.
Sitten sain ensimmäiset piikkarini. Olin salamannopea.
Zharnel Hughes.
Aloin juosta ammattilaisena vain 19-vuotiaana.
Kilpailin Usain Boltin kanssa.
Olin haltioissani, sillä olen aina ihaillut häntä.
Nipistin itseäni pari kertaa, koska se tuntui unelta.
En tiennyt, miten päin olla.
Käänsin kaikki nupit kaakkoon.
Juoksin henkeni edestä.
Julian Forte on myös kuvassa mukana ja hän nousee kolmosradalla.
Nelosella Dwyer, mutta Bolt johtaa ja saattaa voittaa.
Usain voitti minut nippa nappa.
Se meni sekunnin tuhannesosiin.
Hän ihmetteli, mitä oikein tein.
Zharnelissa on potentiaalia. Todella paljon.
Hänen pitää uskoa enemmän itseensä, niin hän pääsee pikajuoksun huipulle.
Hän kilpailee kullasta ykkösessä ja kakkosessa joka vuosi.
Vastaanotto ei ollut hyvä, kun aloin kilpailla Englannissa.
Kuiskittiin, että kuka oikein olen ja mistä oikein tulen.
ULKOMAALAINEN URHEILIJA KÄYNNISTI VÄITTELYN EDUSTAJISTA
Lehti sanoi minua "muovibritiksi".
Mitä "muovibritti" tarkoittaa? -En oikeasti edes tiedä.
Mitä se tarkoittaa? -Valebrittiä. Ei mikään nätti nimitys.
Ei ollenkaan nätti.
Anguilla on Britannian territorio. Harva tietää sen.
KIISTA KANSALAISUUDESTA
Koulussa lauletaan Britannian kansallislaulua.
Silti nimitellään valebritiksi. Ihan kuin joutuisin todistelemaan jotain.
BRITTI ANGUILLASTA HILJENTÄÄ ARVOSTELIJANSA
Se tuntui inhottavalta.
Englannin ympäristö on ankarampi.
Urheilijoita arvostellaan rankemmin, koska yleisurheilu on seurattu laji.
Yhdysvalloissa kohdellaan koripallon ja jalkapallon pelaajia samalla tavalla.
Elämässäni on ollut synkkiä yleisurheiluun liittyviä hetkiä.
Tokion jälkeen…
Koko maailmani seisahti.
TOKION OLYMPIALAISET 2020
Miesten 100 metrin olympiafinaali.
Kuka tavoittelee ikuista kunniaa?
Valmiina.
Ison-Britannian Zharnel Hughes, ja hän tietää sen itsekin.
Olisi fiasko, jos hänet diskataan.
Varaslähtö tietää diskausta.
Paineet ovat valtavat 100 metrin kaltaisessa lajissa.
On pakko onnistua, ja se on haastavaa,
etenkin jos on taipumus hermostua tai varaslähtöjä on sattunut ennenkin.
Hänen olympialaisensa päättyivät pahimmalla mahdollisella tavalla.
VARASLÄHTÖ
Olin kuin haamu, kun palasin olympiakylään.
Ihan kuin sydän olisi revitty rinnasta.
En voinut nukkua seuraavana yönä. Istuin vain sängyllä traumatisoituneena.
Tunsin epäonnistuneeni, ja kaikki murentui ympärilläni.
Isot takaiskut ovat pahoja.
Seuraavana vuonna pitää yrittää uudelleen, ja tapahtunut pyörii mielen perukoilla.
Muutkin muistavat saman, joten vaaditaan vahvuutta,
jotta pystyy ottamaan riskin ja kääntämään onnensa.
PUERTO RICON YLEISURHEILUKISAT 2022
Sama toistui vuonna 2022.
BIRMINGHAMIN TIMANTTILIIGA
Olin yhä traumatisoitunut Tokion tapahtumista.
Yritin aina saada parhaan mahdollisen lähdön.
BRITANNIAN MESTARUUSKISAT 2021
…ja varaslähtö.
Onneksi tukiverkkoni on kunnossa. Se auttoi toipumaan.
PÄIVÄ ENNEN KISOJA
Sinulla on 10 rannerengasta. -12.
Eikä Van Cleef edes ole yksi niistä. -Sehän on hulluinta.
Älä kosketa minua tuolla ranteella. Joutuisin velkoihin.
Tuo on koko palkkioni arvoinen.
Koko bonus on tuossa noin.
Ei Sha'Carri, vaan Sha-Carri!
ZHARNELIN EDUSTAJA
Eikö hän olekin pieni? Hän on niin pieni.
Näin pieni ja näin kovaääninen.
Yleisurheilu on lontoolaisten verissä.
Kotiyleisö innostuu…
…kun mukana on kaksi suurta nimeä.
Nyt Zharnel Hughes juoksee 100 metrin.
Hän juoksee oman 200 metrinsä huomenna.
Moni kysyy, onko hän todellakin Ison-Britannian pikajuoksun toivo.
Hän heivasi Linford Christien ennätysten kirjasta 100 metrin juoksullaan.
Uskomatonta.
Katso tätä.
Mahtavaa.
Tämä rata tuntuu hyvältä.
Zharnel tulee Anguillasta, Britannian territoriosta.
Vielä ei tiedetä, miten britit hyväksyvät hänet.
Nyt hänellä on tilaisuus kilpailla 200 metrissä -
amerikkalaista ennätysmiestä Noah Lylesia vastaan.
Maailmanmestari!
Video!
Jos Zharnel onnistuu voittamaan Lylesin kotikentällä täällä Lontoossa,
hänet otetaan vastaan avosylin.
Kotistadion. Kyllä vain.
On aika. Paluuta ei ole.
Nyt mainostetaan Timanttiliigan Lontoon kisoja,
London Athletic Meetiä.
Ennen urheilijoiden esittelyä haluan kertoa,
että kisa myytiin juuri loppuun.
Lippuja on myyty 50 000.
Tämä on maailman suurin yksipäiväinen urheilutapahtuma.
Noah. Mitä huomenna vaaditaan 200 metrin voittoon?
Minun juoksuni.
Oletko ennen juossut tällä stadionilla? -En ole.
Mitä sanot 50 000 katsojasta? Riittääkö kannustus?
Onhan se somaa.
Kysymys sinulle, Noah. Zharnel voi punastua.
Miten Zharnel suoriutui New Yorkissa, kun hän juoksi aikansa?
Minulle hän on vain kilpailija, jota vastaan juoksen. Piste.
Veikattiinko Zharnelista mitalistia ja… -Ei.
Mutta nyt veikataan. -Kyllä. Muulla ei ole väliä.
Hän on vain kilpailija.
Noah puhuu.
Minä en ole kova puhumaan.
Haluan vain näyttää heille, että olen valmiina.
Olen rentoutunut.
En näytä siltä, että aion juosta, mutta olen valmis.
En pelkää ketään. Voin katsoa suoraan silmiin ja sanoa sen ääneen.
Toinen on ehkä maailman paras nyt,
mutta kun ollaan lähtöviivalla valmiina lähtöön…
Annan kaikkeni. Sillä asenteella lähden radalle.
Zharnel. Onko kiikarissasi myös Britannian 200 metrin ennätys?
Onko se iso tavoite huomenna?
On se ajatuksissa. Olen iloinen, jos niin käy.
Mikä on Britannian ennätys? -19,94.
Kyllä siihen päästään.
Oletpa vaatimaton.
Yleisurheilu ei ole oikea laji, jos ei löydy voittajan energiaa.
Pitää uskoa voittavansa joka kerta, kun lähtee juoksemaan.
Huonolla lähdöllä ei ole väliä, huonolla lopetuksella ei ole väliä.
Näen sen ihmisten silmistä.
KISAPÄIVÄ
Tervetuloa Lontooseen ja Timanttiliigan viimeiseen kisaan -
ennen Budapestin maailmanmestaruuskisoja.
Tämä on suurin yksipäiväisen kisan yleisö neljään viiteen vuoteen.
50 000 ihmistä. Lontoon stadion on loppuunmyyty.
Kisasta tulee hieno.
MIESTEN 200 METRIN FINAALI
Britannian mestari Zharnel Hughes on elämänsä kunnossa.
Luoviiko hän voittoon, kun vastassa on kaksinkertainen maailmanmestari Lyles?
Kokoontumispaikassa voi aistia erilaiset egot. Tunnelma on kireä.
Täytyy olla valmiina. Kaikki panevat parastaan.
Tunnen pärjääväni hänelle 200 metrissä.
Hän voitti 200 metrin mestaruuden kaksi kertaa peräkkäin.
Tämä on jännittävää. Haluan nähdä, onko minusta vastusta.
Tein kaiken mahdollisen, kun valmistauduin tähän hetkeen.
Minun täytyy luottaa kroppaani.
Sitten mennään, hyvät herrat.
Euroopan suurimmat yleisurheilufanit ovat Isossa-Britanniassa.
Adrenaliinia erittyy hulluna, kun olen isolla stadionilla.
Toivottavasti rikon ennätyksen 50 000 ihmisen edessä.
Olisi ikimuistoista tehdä se kotimaan kamaralla.
Kaikki seuraavat radan 7 Hughesia, Britannian mestaria. Hän on lentäjä.
Olen hiljainen mutta hengenvaarallinen, kun asetun lähtöviivalle.
Noah Lyles juoksee radalla 6.
Lehdistötilaisuudessa hän oli piikikäs.
Nyt lähtee.
Hengitin rauhallisesti, jotten intoile liikaa.
Pitää pysyä koossa. Olen valmis tähän.
Paikoillenne.
Tämä on ratkaiseva hetki.
Kytkin napsahtaa mielessäni.
Valmiina.
Joka hetki on luotu minulle.
Noah Lyles kuutosradalla!
Juokseeko hän voittoon tämän miehen ohi?
Kohteena on pidempi mies Hughes.
Zharnel Hughes on elämänsä kunnossa.
Anna palaa.
Tiukille vetää. Hughes ja Lyles rinnakkain.
Lyles repii väliä. Maailmanmestari voittaa jälleen.
Voittajan aika on 19,46.
Maailman nopein aika tänä vuonna.
Olen niin ylpeä sinusta.
Koutsi!
200 on aina minun vaimoni. Hänestä en päästä irti. Hän on minun.
Tämä päivä oli varoitus muille.
Ehkä rikottiin Britannian ennätys, joka on 19,94.
Teit sen.
Zharnel Hughes teki Britannian ennätyksen 19,73.
John Regisin ennätys rikkoutui vihdoinkin.
Olen tosi iloinen! Tein sen tässä ja nyt.
Kiitos teille, että tulitte paikalle. Paljon rakkautta. Tuntuu upealta.
Saat vielä sekin ennätyksestäsi. Viet kotiin 5 000 dollaria.
Britannian uuden ennätyksen teki Zharnel Hughes!
Sanoin Zharnelille, että rikomme ennätyksen helposti.
Ja niin hän teki, aivan kuten ajattelinkin.
Kai saan provikat tuosta? -Totta kai!
Hyvä juoksu. -Samoin. Nähdään huomenna.
Näemme takuulla, ei huolta.
Hän voitti kisan. Olisin halunnut, että se olisi ollut tiukempi.
Mutta tein Britannian ennätyksen kotimaassa.
Aion todellakin voittaa maailmanmestaruuden.
Kyllä se onnistuu.
Haluan vain nähdä,
miten pitkälle venyn.
Haluan jatkaa samaa rataa huipulle asti.
Seuraavaksi Budapest. -Maailmanmestaruuskisat.
Seuraavaksi yritetään tuplavoittoa.
Kruunu painaa raskaasti.
Altavastaajan on helpompi voittaa, koska odotuksia ei ole.
Odotukset muuttavat koko tunnelman.
Hänen tuplavoittonsa olisi yhtä hienoa kuin maailmanennätyksen rikkominen.
Minusta tänä vuonna on kyse juuri siitä.
Ja hänestä myös.
Se vaatii tasapainoisuutta.
Tiimimme tekee hyvä työtä ja varmistaa,
että hän jaksaa kantaa kruunuaan.
Olen kunnianhimoinen ja haluan olla paras kaikessa, mihin ryhdyn.
En halua vain ymmärtää pelin henkeä,
haluan myös muuttaa sen.
Rakastan lajia, mutten aio jättää sitä ennalleen.
Haluan nähdä, mikä odottaa horisontin tuolla puolen.
TULOSSA
Hetki on nyt.
Näytön paikka.
Pelissä on paljon.
Mestaruuskisat ovat karsinta maailmanmestaruuskisoihin.
Tie Budapestiin.
Täällä pitää pärjätä, tai ei pääse maailmanmestaruuskisoihin -
isoihin bileisiin.
Virheisiin ei ole varaa.
Todistan maailmalle, että olen paras.
Kaikki pannaan peliin.
Paikan päällä se on menoa.
Tästä tulee taistelu.
Hän haluaa 100 metrin joukkueeseen.
Mikään ei ole varmaa, eikä uusintoja tule.
Tekstitys: Juhamatti Lähdesmäki